Il-familja ta' Daphne Caruana Galizia qiegħda tfittex għad-danni lill-ħames irġiel involuti fl-assassinju tal-ġurnalista. Dan tħabbar mill-Fondazzjoni Daphne Caruana Galizia, li fiha ġie spjegat li l-familja qed tieħu din l-azzjoni legali sabiex twaqqafhom milli jużaw l-assi tagħhom biex "ikomplu jikkorrompu l-ħajja pubblika u l-istituzzjonijiet." L-azzjoni qed tittieħed kontra l-ħames irġiel formalment identifikati li kellhom irwol fil-qtil tal-ġurnalista. Għalhekk huwa mifhum li dawn huma it-tliet irġiel akkużati bil-qtil tagħha: Alfred u George Degiorgio, magħrufin bħala ċ-Ċiniż u l-Fulu, u Vince Muscat il-Koħħu, is-sensar fl-assassinju Melvin Theuma li ngħata maħfra presidenzjali u Yorgen Fenech, in-negozjant li hu akkużat b'kompliċità fl-assassinju. Id-danni miksuba għandhom imorru għall-għanijiet tal-Fondazzjoni Daphne Caruana Galizia li huma li jiżguraw li ssir ġustizzja sħiħa fl-assassinju, li jiġu protetti l-ġurnalisti investigattivi, li tintemm l-impunità fil-qtil tal-ġurnalisti, biex jitħares xogħol Daphne Caruana Galizia, għall-aċċess tal-pubbliku għall-ġustizzja, u fis-sapport tal-midja indipendenti u mhux partiġġjana. Din l-applikazzjoni ġiet iffirmata mill-Avukati Joe Zammit Maempel u Eve Borg Costanzi. X'qal il-Koħħu dan l-aħħar Hemm persuni 'prominenti' li għadhom ma ssemmewx fil-qtil ta' Daphne – Il-Koħħu .td_uid_3_5f92a9e9a1469_rand.td-a-rec-img{text-align:left}.td_uid_3_5f92a9e9a1469_rand.td-a-rec-img img{margin:0 auto 0 0}